— 80 — 



fréquence, a assisté avec attention et s'en est retourné avec 

 grande édification. Et a tousjours esté son but de promouvoir 

 la gloire de Dieu, l'obéissance de l'Eglise et l'édification pu- 

 blicque. 



(Art.) IIIIxxIII. — Outre ce, quelquesfoys est-il advenu que 

 aulcuns jeusnes prédicateurs, tant par le diocèse que en ladicte 

 cité, ont semé quelques propositions scandaleuses et paradoxes 

 des protestans , lesquelles, comme plantes pernicieuses, ledict 

 sieur Richardot a incontinent extirpé par prédications contraires, 

 voyre en présence de ceulx quy avoient semé lesdictes propo- 

 sitions, avec conviction de leurs erreurs et amendementz, suy- 

 vant le commandement sur ce donné audict sieur Richardot par 

 ledict sieur administrateur, à quantesfoys il en a esté adverty. 



(Art.) IIIIxxIIII. — Et, que plus est, quand l'on eust descou- 

 vert les secretz conventicules que se faisoient par aulcuns mal 

 sentans de la foy en ladicte cité de Besançon , ledict sieur Ri- 

 chardot commancea faire des concions au peuple, expressément 

 pour mynner et confuter toutes les faulses assertions des héré- 

 tiques, ce qu'il n'a pas peu achever à cause du travail que ses- 

 dictz adversaires injustement luy ont suscité. 



(Art.) IIIIxxV. — Davantage, quand Sadicte Majesté feit mettre 

 en lumière le livre vulgairement nommé Intérim, pour remettre 

 sus la doctrine ecclésiastique, mesmement en la Germanie, le- 

 dict sieur Richardot seul print la peine mettre ledict Intérim 

 en langue vulgaire, pour faciliter les curez, quy freschement 

 estoient retournez en leurs églises du conté de Montbéliard, 

 paravant infectez des hérésies des protestans , à le bien ensei- 

 gner et exposer à leurs peuples : ce que ledict sieur Richardot 

 feit par commission dudict sieur administrateur et du conseil 

 archiépiscopal où estoit ledict Perrot, quy fut bien content que 

 ceste peine qu'il debvoit prendre comme vicaire général fust 

 sur ledict sieur Richardot : ce qu'il ne debvoit pas faire sy, 

 comm'il dict, le sieur d'Andelot l'avoit paravant sy mal informé 

 de sa vie et religion. 



(Art.) IIIIxxVI. — Et depuis, quand Sadicte Majesté, avec le 

 Saint Siège apostolique, feit publier la générale réhabilitation 

 pour tous ceulx de la Germanie quy se vouldroient retirer soubz 

 l'obéissance de l'Eglise, ledict sieur Richardot fut éleu par le- 



